text: Вярвам, че целта на храната е да ни доставя преди всичко удоволствие, но също така тя е необходима за тялото, за да може то да функционира оптимално. За да постигнеш това, се налага да промениш отношението си към храната и да помниш, че удоволствието от храненето винаги трябва да върви ръка за ръка с мисълта за здравето на организма. А това означава:
  да не му пречиш, като му даваш големи количества от някои субстанции, химикали и трудни за храносмилане съставки, които имат способността да му вредят…
  Представи си, че се събуждаш всяка сутрин пълен с енергия и с усмивка за новия ден. Представи си, че болката, умората, депресията и постоянното чувство на глад вече не са част от твоя живот. А сега запомни, че ти и само ти държиш ключа към тази реалност. Твоето тяло иска да живее в нея. Организмът ти се стреми към състояние на баланс всяка една секунда. Проблемът е, че вместо да му помагаш, понякога му пречиш.
  Бъди отговорен към храната, която купуваш за себе си и която поднасяш на семейството си. Ние сме живи организми и като такива имаме нужда от жива, истинска храна, за да сме здрави.